Odense Adresse-Contoirs Efterretninger, 1848-02-11
Processionen gaaer omkring Statuen paa Amalienborg, passerer Frederiksgaden, Norgesgaden, Kongens Nytorv, mellem Statuen og Charlottenborg, Østergade, Amagertorv, Vimmelskaftet, Nygade, Gammeltorv, Frederiksberggade og Vesterport til Frederiksberg Allee, hvor den ophører. Naar Toget sætter sig i Gang, og indtil samme er sluttet, ringes med Stadens Kirkeklokker. Naar Eskadronen, som slutter Toget, er passeret Nyhavn, gives 27 Minutskud fra de 2 illuminerede kgl. Jagter, hvilken Salut besvares fra Tøihuset, og naar Processionen er passeret Acciseboden udenfor Vesterport, gives Kongesalut fra Fæstningens Volde og Batterier. Amalienborg Plads og en Deel af Norgesgade oplyses af Rechauds; de Torve og Gader samt Vesterbro, hvor Toget passerer, illumineres. Den Vei, som Processionen gaaer, paraderer en haie: Sø-Etaten, de garnisonerende Tropper, Borgervæbningen, Hs. Majestæts Livkorps og Brandkorpset. Naar Processionen har naaet Frederiksberg Allee, er den dermed opløst. De ridende Afdelinger begive sig ind i Alleen, og holde der, den 1ste tilvenstre og den 2den tilhøire. Alle Andre, der have fulgt i Processionen, begive sig ind i Side alleerne. - Hs. Maj. Kongen, de kongelige og fyrstelige Prindser behage derefter at begive sig til Roeskilde hvor Allerhøistsamme og Høistsamme overnatte. Ligeledes vil for de Herrer Kavalerer Embedsmænd og øvrige Betiente, som næste Dag skulle have Tjeneste i Roeskilde, blive anviist den fornødne Befordring gjennem Overhofmarskallattet. De kongelige Sørgeeqvipager, som ikke bruges i Roeskilde, begive sig tilbage til Kjøbenhavn. - Liigvognen med det høie Liig kjører efter at Processionen som ovenfor meldt, er opløst, videre i al Stilhed til Roeskilde. Umiddelbart foran Liigvognen kjøre Overhofmarskallen og den fungerende Hofmarskal, begge i een Eqvipage. Ved Liigvognen ride 24 Staldbetjente med Lygter og Fakler. En Eskorte af den kgl. Garde til Hest rider foran og efter det høie Liig til Roeskilde. Der ringes med Klokkerne fra alle de Kirker, hvor samme passerer forbi. - Processionen, som tager sin Begyndelse fra Pladsen foran Roeskilde Jernbanegaard, næste Dags Formiddag Kl. 10 1/2, gaaer, med Undtagelse af den ridende Eskorte, tilfods i følgende Orden: Livgarde-Eskadronen til Hest med dæmpede Pauker og Trompeter, anført af Hs. Durchl. Prinds Christian af Glücksborg, de kgl. Laquaier, Løbere og Jægere, 3 og 3, efter hverandre, de kgl. Fourerer i Herolddragt, de 2 Sekond=Sørgemarskaller, den høisalige Konges Adjutanter, den fungerende Ceremonister og den fungerende Hofmarskal, Overhofmarskallen, den kgl. Liigvogn med det høie Liig, samme Omgivelser som i Kjøbenhavn, de 24 Lieutenanter undtagne; Hs. Majestæt Kongen; Hs. Kgl. H. Arveprinds Ferdinand, Hs. Durchl. Landgrev Wilhelm til Hessen, Hs. Durchl. Prinds Frederik til Hessen, Hs. Durchl. Prinds Ernst til Hessen Philipsthal (Parviis);de Herrer af 1ste Klasse i Rangen og Storkors af Dannebroge de 2 Generaladjutanter Hs. Maj. Kongens Adjutanter, de kgl. og fyrstel. Prindsers Kavallerer, de 2 Premier=Sørgemarskaller, en Eskadron af GardehusarDivisionen slutter Toget. - J Roeskilde paradere det fra Kjøbenhavn udkommanderede Militair og Byens Borgerkorps, der tillige afgive Vagt i Kirken og det kgl. Palais. Biskoppen, Slotspræsten, Hofprædikanterne og Roeskilde Byes Geistlighed modtage det høie Liig ved Kirkens Indgang og gaae parviis foran Processionen ind i Kirken. Efter de kgl. Herolder gaae de 2 Sekond=Sørgemarskaller samt de 4 Kapitainer og Majorer, som have ført Hestene for Liigvognen, høisalig Kongens Adjutanter og saa fremdeles. Ved Processionens Jndtrædelse i Kirken præluderes fra Orgelet, medens det høie Liig føres op til Choret; og naar Processionen efter Bisættelsen forlader Kirken, præluderes atter fra Orgelet. Den fungerende Ceremonimester anviser de Herrer af Følget deres Plads i Kirken. En Kantate udføres af det kgl. Kapel og Sangpersonale: Talen holdes derefter af Biskoppen i Chorsdøren. Mod Slutningen af Kantatens sidste Afdeling bæres det høie Liig ind i Kong Frederik den Femtes Kapel af de 18 Herrer Kommandeurer og Oberster. Biskoppen og Geistligheden gaae allerforrest. Nærmest efter det høie Liig følger Hs. Maj. Kongen og de kongl. og fyrstel. Prindser, efter disse de Herrer af 1ste Klasse og Storkors af Dr.; Overhofmarskallen og den fungerende Hofmarskal gaae ved Siderne af Kisten. Endvidere følge de 2 Generaladjutanter, de 2 Geheimekonferentsraader, høisalig Kongens og den regjerende Konges Adjutanter, samt de kgl. og fyrstl. Prindsers Hofkavallerer, som Alle rangeres i Kapellet af den fungerende Ceremonimester. Jndenfor Døren stille sig de 2 Premier=Sørgemarskaller, 1 paa hver Side. Kammerherrerne, som have baaret Baldaquinen, standse paa begge Sider af Jndgangen til Kapellet, og forblive der staaende, de ved Baldaquinen ansatte Officianter bortbære denne. De 4 Herrer Kammerjunkere, Kapitainerne i Sø-Etaten og Majorerne, samt Drabanterne, stille sig ligeledes paa begge Sider af Jndgangen til Kapellet, og de Herrer Kommandeurer og Oberster som, efter at have stillet Sarkophagen med det høie Liig paa dens Plads i Kapellet, have begivet sig ud af samme, indrangeres samtlige paa begge Sider af Jndgangen af de 2 Sekond=Sørgemarskaller. Biskoppen træder til Sarkophagen og holder en kort Bøn; en Salut gives af Artilleriet, og Sørgeakten er dermed tilende. Fra Kapellet begiver Hs. Majestæt Sig op i Palaiet; umiddelbart foran Allerhøistsamme gaaer Overhofmarskallen, efter Hs. Majestæt gaae de kongl. og fyrstel. Prindser. Den øvrige Deel af Processionen begiver sig derefter udaf Kirken. Foran gaae de 2 Premier=Sørgemarskaller, og tilsidst de 2 Sekond=Sørgemarskaller.